open-index/open-wikipedia-markdown huggingface dataset:
Frank Cadogan Cowper

**Frank Cadogan Cowper** (født 16. oktober 1877, død 17. november 1958) var en engelsk kunstmaler som har blitt beskrevet som «den siste av pre-rafalittene». Cowper var for ung til å bli medlem av Det pre-rafaelittiske broderskap, som ble stiftet i 1848 – 29 år før han ble født, men hans kunst ble assosiert med gruppens idealer lenge etter at andre hadde forlatt dem.

## Liv og virke
### Bakgrunn
Cowper ble født i Northamptonshire i 1877 som sønn av Frank Cowper, forfatter av flere romantiske fortellinger, og prestedatteren Edith Cadogen. Etter å ha gått på St John's Wood Art School kom han senere inn på Royal Academy Schools hvor han vant flere priser og medaljer. I seks måneder arbeidet han for maleren og illustratøren Edwin Abbey, medlem av Royal Academy. Deretter reiste han til Italia for å studere de gamle mestre slik mange av hans samtidige hadde gjort før ham.

### Karriere
Hans første bilde ble stilt ut ved akademiet da han var 22 år og senere bidro han flere ganger til utstillingene. Han stilte også ut i Paris, Roma og Venezia. Han er representert i Tate Gallery, National Gallery of New South Wales i Sydney i Australia, og flere mindre gallerier i England.

Midtveis i sin karriere skiftet Cowper stil dramatisk med et klart skille mellom hans tidligste verker og de senere. Han begynte  som en romantiker i pre-rafaelittisk stil, men endte opp som maler av vakre, glamorøse kvinner i en overflatisk stil som nedlatende har blitt karakterisert som bilder på «sjokoladebokser».

Som ung kunstner påvirket av pre-rafaelittene var han ekstremt grundig i sitt forarbeide, og i en slik grad at historier ble spunnet om hans arbeid. Det nitide arbeidet han la ned var hovedsakelig av litterær verdi heller enn malerisk. For sitt maleri av kirkegårdscenen fra William Shakespeares skuespill *[[Hamlet]]* fikk han gravd en grav spesielt for seg som forbauset naboene en god del. Da han skulle tolke et bilde av den hellige Frans av Assisi reiste han til Assisi i Italia for nettopp den hensikt. Som modell var en ekte biskop nødvendig, og han fikk Joseph Henry Collins, biskop av Gibraltar, til å stille opp. Bildet, *Devil Disgiused as a Troubedor* (*Djevelen forkledd som trubadur*) ble stilt ut i 1907 og ble beskrevet som Årets bilde.

De portretter av rikmannsdøtre som han ble representert i kunstakademiet i hans senere år har blitt karakterisert som av mindre verdi grunnet hans uklare mål ved at han blandet dekorative og realistiske virkemidler, noe ingen av delene tjente på. Tiden for glamorøse bilder og litterære bilder var også sterkt dalende etter 1920. Hans akvareller ble derimot ofte rost.

Cowper levde det meste av livet i London, men flyttet til Cirencester som gammel mann. Han var representert i kunstakademiet i over femti år, og på 1950-tallet representerte han bokstavelig en annen epoke og et annet århundre. Hans største støtte var maleren Evelyn Waugh. Han døde i en alder av 81 år den 20. november 1958.

## Referanser


## Eksterne lenker
* Biography, Paintings and Exhibition Archive (Scott Thomas Buckle / ArtMagick)
* Biography and Obituary with examples of his work
Fotballens urkraft

***Fotballens urkraft*** er en norsk tv-dokumentar som ble sendt på TV 2 i 2003. Regi er ved Tore Buvarp og Aslaug Holm. Dokumentaren portretterer Nils Arne Eggen i hans siste sesong som hovedtrener i Rosenborg Ballklub.

Den ble nominert til Gullruten i 2004.

## Referanser
 

## Eksterne lenker
*
Westland Helicopters

**Westland Helicopters** var en britisk helikopterprodusent. Det var opprinnelig kjent som  Westland Aircraft, men begynte å fokusere på helikopterproduksjon etter andre verdenskrig. Westland Aircraft fusjonerte med flere andre britiske firmaer i 1960 og 1961, og Westland Helicopters ble grunnlagt i 1961.

GKN kjøpte en stor andel av Westland i 1988 ved å ta over andelen eiet av Hanson plc. En stund etterpå kjøpte de også andelene eiet av Fiat, noe som ga dem full kontroll over selskapet. I 1994 ble Westland et 100 % eiet datterselskap av GKN. I 2001 fusjonerte det med den italienske helikopterprodusenten Agusta (eiet av Finmeccanica) og lagde selskapet AgustaWestland. I 2004 kjøpte Finmeccanica ut GKNs andel av selskapet, og ble eneeier.

## Produkter

### Helikoptere

* WS-51 - Westland Dragonfly
* WS-55 - Westland Whirlwind
* Westland Widgeon
* WG-58 - Westland Wessex
* Westland Westminster (1958) – kun prototype
* Westland Scout
* Westland Wasp
* Westland Sioux
* WS-61 - Westland Sea King
* Westland Puma
* Westland Gazelle
* WG.13 - Westland Lynx
* WG.30 - Westland 30
* EHI EH101
* Westland WAH-64 Apache
* Bristol Belvedere
* Fairey Rotodyne

### Hovercraft
* GKN Westland AP1-88

### Raketter og missiler
* Black Arrow

### Droner
* Westland Mote
* Westland Wideye
* Westland Wisp

## Eksterne lenker
Fläskkvartetten

**Fläskkvartetten** eller *Flesh Quartet* (etablert 1985) er en svensk musikkgruppe, kjent for sine utgivelser i grenselandet rock, klassisk, jazz og techno, med bruk av strykeinstrument.

## Medlemmer
Besetningen den senere tid har vært
*Jonas Lindgren fiolin,
*Örjan Högberg bratsj, og
*Sebastian Öberg/Mattias Helldén cello. 
*Freddie Wadling (1985–1996) har også vært med.

## Diskografi
Fläskkvartetten har gitt ut
*Köttbit* (1987),
*What's Your Pleasure* (1988),
*Goodbye Sweden* (1990),
*Flow* (1993),
*Pärlor från svin* (1995),
*Fire fire* (1996),
*Jag ger vad som helst för lite solsken* (1998),
*Love go* (2000),
*Pärlor från svin 2* (2002),
*Vita droppar: En samling 1987-1998* (2003) og
*Voices of Eden* (Flesh Recordings, 2007).

Gruppen har forøvrig skrevet filmmusikk til flere filmer, som Bent Hamers  *[[Eggs]]* (1995) og
*[[En dag til i solen]]* (1998).  De har også
tonesatt Det norske teatrets oppsetning av Tarjei Vesaas' *Fuglane*.  Med Krøyt skrev de bestillingsverk til Moldejazz (2001). De har også skrevet musikken til TV-serien Berlinerpoplene (2007).

## Filmografi komponist
* 2010 – *[[Wallander – Dødsengelen]]* (TV)
* 2009 – *[[Wallander – Lekkasjen]]* (TV)
* 2009 – *[[Wallander – Kuréren]]* (TV)
* 2009 – *[[Wallander - Skylden]]* (TV)
* 2009 – *[[Wallander - Hevnen]]* (TV)
* 2007 – *[[Berlinerpoplene (tv-serie)|Berlinerpoplene]]*
* 1998 – *[[En dag til i solen]]*
* 1995 – *[[Eggs]]*

## Referanser


## Eksterne lenker
* 
* 
*
Finn Øystein Bergh

**Finn Øystein Bergh** (født 15. juli 1959) er tidligere redaksjonssjef i *[[Kapital (tidsskrift)|Kapital]]* og forfatter av populærøkonomiske bøker samt finansbloggen *Paretos optimale*. Han arbeider nå i Pareto-gruppen.

Bergh er utdannet  siviløkonom fra Bedriftsøkonomisk Institutt, og har en MBA fra University of Wisconsin-Madison (1982). Han har i tillegg hovedfag i både statsvitenskap (1989) og samfunnsøkonomi (1992) fra Universitetet i Oslo. Bergh var ansatt i *Kapital* fra januar 1984 til desember 2009, de siste ni årene som redaksjonssjef. I *Kapital* skrev han analyser, reportasjer og kommentarer innen ulike felt av økonomi og næringsliv. Etter dette har han arbeidet som investeringsdirektør i Pareto AS og fra sommeren 2015 i Pareto Asset Management. 

I 2004 avslørte Bergh sammen med Camilla Birkeland at innføringen av monopol på spilleautomater var regissert av Norsk Tipping, ikke Kulturdepartementet. 

## Bibliografi
* *Økonomiskolen* Innføring i grunnbegreper og tenkemåte innen samfunnsøkonomi, bedriftsøkonomi, aksjer, finans og finanskalkulasjon 1 utg. 1991, ny utgave Universitetsforlaget 2017 ISBN 978-82-15-02842-2
* *Økonomiskolen oppgavesamling* 2001 ISBN 82-7146-075-7
**Aksjeskolen*  innføring i aksjemarkedet. Revidert og oppdatert utgave, Universitetsforlaget 2020 ISBN 978-82-1503-092-0
* Trygve Hegnar: *Hva var det jeg sa? Om bananplantasje i Tyssedal og andre økonomiske spørsmål* Utvalg av Hegnars artikler gjort av Finn Øystein Bergh. ISBN 978-82-7146-100-3
* *Det optimale blikket*, 2014. ISBN 978-82-7900-746-3
 
## Referanser
Utbrettsbok

En **utbrettsbok**, **sprett-opp-bok**, **sprett-ut-bok**, **pop-opp-bok** eller **pop-up-bok** (etter det engelske *pop-up book*) er en type bildebok der sidene og illustrasjonene er utstyrt med klaffer og bevegelige deler av papir eller andre materialer for å skape forskjellige effekter når en blar i boka. Det kan for eksempel være at bildene løfter seg opp og bretter seg ut når en åpner sidene, eller at deler av motivet i en illustrasjon er skjult bak en papirbit som kan vippes opp som en luke.

På engelsk brukes ofte samlebetegnelsen *movable books* («bevegelige bøker») om pop-up-bøker og andre bøker med bevegelige, mekaniske eller tredimensjonale innretninger. I Danmark brukes også betegnelsen *løft og læs-bøger* om visse typer utbrettsbøker.

## Historikk, bruk og teknikk

## Se også
*Bildebok
*Pekebok
*Origami

## Eksterne lenker
* 
* Noen utbrettsbøker (på tysk)
Ut av havet

***Ut av havet -en kjærlighetserklæring*** er et album av norske musikere hovedsakelig fra Kristiansund, og er nettopp en kjærlighetserklæring til Kristiansund. Hele albumet er på Kristiansund-dialekt.

## Sporliste
# Ole Edvard Antonsen – «Ut mot havet» (3.18)
# Øivind Elgenes – «Morrasola» (4.44)
# Lynni Treekrem – «Hadd æ berre vesst» (3.06)
# Frode Alnæs – «Veit et sted» (3.54)
# Marit Carlsen – «Sørvest kuling» (3.18)
# Jan Dahlen – «Under fjord'n i bil» (3.45)
# Stig Nilsson – «Baillsundvals» (3.46)
# Øivind Elgenes – «I slekt med måsan» (5.13)
# Frode Alnæs – «Valsøyfjord» (2.46)
# Marit Carlsen – «Kristiansund» (3.24)
# Lynni Treekrem og Øivind Elgenes – «By ved hav» (3.14)
Tov Flatin

**Tov Aslaksson Flatin** (født 10. oktober 1878 i Seljord, død 4. september 1945 i Flesberg) var en norsk lokalhistoriker, folkeminnesamler, Venstre-ordfører og statsstipendiat. 

Han gikk på Telemark folkehøgskole 1895-96 og på lærerseminar i Seljord 1898. Han var lærer i Morgedal 1898-1900 og fra 1900 til 1943 i Flesberg. I Flesberg bygde han også garden Flatin, var formann i Venstrelaget og ordfører i bygda. 

Han startet tidlig med innsamling og utgivelse av folkeminner og ble utnevnt til statsstipendiat i 1918. Karakteristisk for hans forfatterskap er det store innslaget av folkeminnestoff i bygdebøkene. Han var medstifter av *Numedal sogelag* i 1912, redaktør av lagets tidsskrift, medstifter og leder av *Landslaget for folkeminnesamlarar* (nå nedlagt), og med i styret for Lågdalsmuseet.

## Referanser


## Litteratur
* Reimund Kvideland. «Tov Flatin» I: *Norsk biografisk leksikon*

* *Flesberg-maalet*. 1910; ny utg 1923
* *Gamalt fraa Numedal*. 7 bd. 1913-1939 (faksimile 1983-84)
* *Buskerud Amt jubilæumsskrift*. 1914
* *Flesberg skulesoga*. 1917
* *Flesberg, fraa dei eldste tider til no*. 4 bd. 1914-1947
* *Innsamling av folkeminne, ei rettleiing*. 1920
* *Noka æventy aa gamle truir, samla i selljor*. 1922
* Redaktør av broren Kjetil Flatins *Tussar og trolldom*. 1930
* *Flesberg heradsstyre 1837-1937*. 1937
* *Seljord*. 3 bd. 1942-54
* *Flesberg, fraa dei eldste tidir til no,* II bd. Kristiania, Olaf Nordlis forlag 1923

Han redigerte også sin bror Kjetil A. Flatins *Tussar og trolldom*. Norsk Folkeminnelags skrifter nr. 21. Oslo 1930.
Containerskip

**Containerskip** eller **konteinerskip** kalles også for *lo-lo* (fra engelsk *lift-on-lift-off,* på norsk løft-på-løft-av) i motsetning til *ro-ro* (*roll-on-roll-off* eller rull-på-rull-av på norsk) og har tatt en stadig voksende markedsandel siden de ble introdusert på midten av 1960-tallet. Disse skipene er tilpasset transporten av isocontainere. I 1998 fantes det 2&nbsp;274 containerskip som i antall utgjorde 5,9&nbsp;% av verdens handelflåte og 7,8&nbsp;% av den samlede tonnasje. Til sammenligning representerte passasjerskip 9&nbsp;% av flåten, men kun 0,7&nbsp;% av tonnasjen. Marsjfarten for containerskip er normalt høy og ligger ofte på rundt 25 knop.

Det finnes tre hovedtyper containerskip, container, panamax og post-panamax. Navnet panamax kommer av Panamakanalen og sier noe om størrelsen på selve skipet. Et panamaxskip kan ha en maksimumsbredde på 32,25 meter og ha en dødvekt på 33&nbsp;000-35&nbsp;000 tonn som er maksimumsstørrelsen for å seile gjennom kanalen. De minste skipene - container - ligger på ca. 1&nbsp;000-1&nbsp;500 TEU (1 TEU = en tyvefots container). Panamax har en kapasitet på rundt 4&nbsp;000 TEU, og de største - post-panamax - kan frakte rundt 6&nbsp;000 TEU. Verdens største containerskip (per 2007) er «Emma Mærsk», som har en kapasitet på 11&nbsp;000 TEU.

I tillegg til disse finnes det også såkalte feeder-skip som går mellom havnene. Ofte er det hverken økonomisk eller praktisk mulig å seile de større containerskipene til alle havner. Derfor anløper de gjerne bare de store containerterminalene (f.eks. Hamburg og Rotterdam). Mellom de små og store havnene går så de mindre containerskipene og plukker opp containere og samler dem sammen til de store hvor de så blir overført til de store skipene.

En av Nordens (og verdens) største operatører av containerskip er det danske rederiet A.P. Møller – Mærsk med en flåte bestående av ca. 500 containerskip.

Når Emma Maersk ble ferdig i 2006 ble den *verdens største containerskip*. Siden har det danske rederiet Maersk fått laget flere søsterskip i samme størrelse. Containerskipet har en kapasitet på å frakte 15,000 20 fots containere, og når hver 20 fots container kan inneholde 14 tonn, kan Emma Maersk frakte 210,000 tonn i tillegg til sin egen vekt. Emma Maersk er 397 meter lang, og har en marsjfart på 25,5 knop.

## Se også
*Vekselsbeholder, type konteiner brukt til landtransport med tog og lastebiler

## Referanser


## Eksterne lenker

*
Gartner

**Gartner** er en person som jobber med levende planter.

Det finnes forskjellige varianter av gartnere:

* Frilandsgartner med spesiell vekt på grønnsaker, korn, poteter, frukt og bær.
* Veksthusgartner med spesiell vekt på produksjon av blomster og grønnsaker i regulert klima.
* Hagegartner med spesiell vekt på veiledning og vedlikehold av grøntanlegg og privathager.
* Anleggsgartner steller med anlegg og vedlikehold av uterom. En anleggsgartner jobber gjerne med mer enn bare planter, for eksempel andre materialer som naturstein, betong, tre og løsmasser.

## Se også
* Blomsterdekoratør

## Eksterne lenker
* Utdanning.no sin yrkesbeskrivelse av gartner
Trapt

**Trapt** er et alternativ rock band som kommer fra Los Gatos, California i USA. De holder nå til i Laguna Hills, Los Angeles, California

## Historie

Trapt ble startet 1995 med Chris Brown på vokal, Simon Ormandy på gitar, Peter Charrell på bass, og David Stege hamrende løs på trommer. Ikke lenge etter spilte de inn albumene (Amalgamation and Glimpse) for salg på lokale turneer. Dessverre fikk bandet dårlig mottagelse, som resulterte i at Stege forlot bandet.

Bandet fortsatte og spille for Warner Bros. Records og startet opptakene av deres første album, med hjelp fra Robin Diaz som erstattet Stege på trommer (Diaz ble senere erstattet av deres nåværende trommist,, Aaron Montgomery). Den November 22, 2002 bandet debuterte med deres selvtitlete album *[[Trapt (album)|Trapt]]* som inneholdt totalt 3 singler. "Headstrong" var den første, og den rakk #1 på både USAs Modern Rock-liste og USA Mainstream Rock-liste, i tillegg til #16 på USAs Hot 100, som markerte deres mest suksessfulle hiten deres noensinne, pluss at det ble introsang for WWE Bad Blood i June 2003. Den andre singelen fra albumet, "Still Frame", greide også å nå #1 plass på USAs Mainstream Rock-liste, men greide ikke å nå like langt på de to andre listene. Den tredje og siste singelen, "Echo" (hvis video hadde en gjesteopptreden fra Michelle Trachtenberg) gjorde det best på USAs Modern Rock-liste, med #10. *Trapt*-albumet fikk platina-status av RIAA.

Det neste slippet fra bandet etter debut-album var en tre-sangs EP (sluppet 30. mars, 2004) som inneholdt live-versjoner av "Made Of Glass" og "Echo" sporene, i tillegg til en tidligere uhørt sang, "Promise".

Bandets andre fullengde-album ble kalt "Someone In Control", og ble sluppet 13. september, 2005. Den inneholdt tre nye singler, "Stand Up", "Waiting" og "Disconnected (Out Of Touch)". Selv om singlene ikke gjorde det så godt som de så ble sluppet i deres første album, "Stand Up" nådde opp til #4 på USAs Mainstream Rockliste.

Bandet ga ut platen Only Through the Pain den 5. august 2008. På albumet er blant annet sangene «Who's Going Home with you Tonight», «Contagious» og «Wasteland» som også blir spilt av på hjemmesiden til Trapt.

## Diskografi
* *[[Amalgamation (album)|Amalgamation]]
* *Glimpse
* *[[Trapt (album)|Trapt]]* (2002)
* *[[Trapt EP]]* (2004)
* *[[Someone in Control]]* (2005)
* *[[Only Through the Pain]]* (2008)

## Singler

## Referanser


## Eksterne lenker
* 
* 
* 
* Offisielle MySpace side
Herjangen

**Herjangen** er en liten bygd i Narvik kommune i Nordland, ca. 5 kilometer vest for Bjerkvik på nordsiden av fjorden Herjangen. Den er et av de eldste bosteder i Ofoten. Bygden er kjent for sine helleristninger, som trolig er mellom 5000 og 6000 år gamle.

Det bor ca. 100 mennesker i bygden, samt en del hyttefolk. Bygden ligger ved den gamle riksveien (E10 til Å i Lofoten), som i 1995 ble flyttet og nå ligger et stykke ovenfor bygden. Den gamle veien gjennom herjangen er nå fylkesvei.
Islamistisk terrorisme

**Islamistisk terrorisme** er voldelige aksjoner utført av ikke-statlige aktører med det formål å bidra til et politisk-islamistisk formål, som for eksempel etablering av en islamsk stat eller et nytt, islamsk kalifat. Terrorisme er politisk motivert bruk av vold, eller troverdige trusler om vold, mot sivile fra ikke-statlige aktørers side. Det er tre elementer i definisjonen: Volden utøves av ikke-statlige aktører (statsterrorisme er noe annet), den er rettet mot sivile og den er politisk motivert. 

Denne formen for politisk-religiøs vold kalles også jihadistisk terrorisme. Den mest kjente aksjonen til islamistiske terrorister er terrorangrepet 11. september 2001 mot World Trade Center (i New York) og hovedkvarteret til det amerikanske forsvarsdepartementet Pentagon (utenfor Washington D.C.). Nær 3&nbsp;000 mennesker ble drept. Bak angrepet sto det internasjonale islamske terrornettverket Al-Qaida, som ble ledet av Osama bin Laden.

## Se også
* Jihad
* Liste over islamistiske terrorangrep

## Litteratur
* M. Juergensmeyer. *Terror in the mind of God: The global rise of religious violence.* Berkeley: California University Press, 2000.
* C. Reuter. *My Life is a Weapon. A Modern History of Suicide Bombing.* Princeton: Princeton University Press, 2004.
* J. Stern. *Terror in the Name of God: Why Religious Militants Kill.* New York: Ecco, 2003.

## Referanser


## Eksterne lenker
*  Ekstremisme og terrorisme på FN.no
Ombo

**Ombo** er en øy i Boknafjorden i Ryfylke i Rogaland. Den har et areal på  og er den største i Ryfylke og den nest største i fylket. Høyeste punkt er Bandåsen, 515&nbsp;moh. Ombo ligger rett øst for øygruppen Sjernarøyane, omkranset av Ombofjorden i øst, Gardssundfjorden i sør, Vestre Ombofjorden i vest og Jelsafjorden i nord. Ombo har historisk sett vært delt mellom flere kommuner, men ligger fra 1. januar 2020 i sin helhet i nye Stavanger kommune. Reisetiden med bil fra denne delen av Ombo til det nåværende kommunesenteret i Hjelmeland er 36 minutter, mens det til sammenlikning vil være 2 timer og 5 minutter til Stavanger sentrum.

Etter at veien på Ombo ble bygget, ble en særegen fjellformasjon synlig fra den nye veien. Fjellformasjonen ser ut som et ansikt og ble opprinnelig kalt Adam. Blant de lokale innbyggerne er denne også kalt for «Ombo-gubben».

Ombo har flere småsteder, blant annet Jørstadvåg, Tuftene, Skipavik, Skår, Vestersjø, Atlatveit og Eidssund.

## Naturforhold
Med sitt forholdsvis store areal og beskjedne befolkning er Ombo den eneste av øyene i Rogaland som har et visst villmarkspreg. Det indre av øya er for en stor del dekket av furuskog, men rikere løvskog forekommer også. Øya har flere store vann. Dyrelivet er forholdsvis rikt, med en liten, stedegen stamme av elg i tillegg til hjort og rådyr.

## Ferje og hurtigbåt

Ombo har ikke fastlandsforbindelse, så for å komme dit, må man ta ferje eller hurtigbåt til Eidssund eller Skipavik. 
Det går ferje til Eidssund fra Judaberg, Halsnøy, Helgøy, Nord-Hidle, Nedstrand, Hebnes, Foldøy og Jelsa. 
Det går ferje til Skipavik fra Nesvik og Hjelmeland.

Ombo har også gode hurtigbåtforbindelser. Eidssund og Skipavik har hurtigbåtanløp flere ganger daglig.

## Historikk
Opprinnelig var Ombo delt mellom tre kommuner, hvorav den vestlige delen tilhørte Sjernarøy, den nordlige Jelsa, og den sørøstlige delen Hjelmeland.

Fra 1. januar 1965 inngikk den nordlige delen som tilhørte Jelsa, med unntak av et par gårder nordøst på øya, sammen med hele Sjernarøy, i nye Finnøy kommune. Den sørøstlige delen forble i Hjelmeland, samt at *Buergårdene* ble overført fra Jelsa. Det har ved flere anledninger vært diskutert å samle hele øya i en kommune, uten at det ble en realitet.

Fra 1. januar 2020 inngår Finnøy i nye Stavanger kommune, og i den forbindelse ble det vedtatt at den sørøstlige delen av Ombo skal overføres fra Hjelmeland til denne kommunen. Således vil for første gang hele Ombo være samlet i samme kommune.

## Referanser


## Eksterne lenker
* Ombo
* Ombo e best!
* Ombo Skule
Roald Helgheim

**Roald Ola Helgheim** (født 23. august 1942 i Jølster, død 16. august 2021) var en norsk journalist, særlig kjent som musikkanmelder og politisk kommentator. l

Han vokste opp i Jølster og studerte i Oslo fra 1962. Han var utdannet cand. mag. med fagkretsen fysikk og matematikk. Helgheim engasjerte seg tidlig i den norske ml-bevegelsen. Han begynte å arbeide i *[[Klassekampen]]* i 1970, da avisen fortsatt bare kom ut én gang i måneden. Han var sentral i etableringen av *Klassekampen* som ukeavis i 1973 og dagsavis i 1977. I perioder var han redaksjonssekretær og fungerende redaktør. Helgheim mente at han var den første som brukte nynorsk i *Klassekampen*. Han sluttet i avisen i forbindelse med konflikten i *Klassekampen* i 1997 da Paul Bjerke ble sagt opp som redaktør og Jon Michelet ble ansatt som ny redaktør. 

Året etter forfattet han coverteksten til Christian Wallumrøds *No birch*.

Helgheim var journalist for musikkavisen *[[Puls (avis)|Puls]]*, *[[Dagsavisen]]* og ukeavisen *[[Dag og Tid]]* (fra 1998). I *Dag og Tid* skrev han film- og bokanmeldelser, intervju, reportasjer og petiter. Han sluttet i *Dag og Tid* 75 år gammel. 

Helgheim skrev særlig om jazz. I et intervju etter å ha vunnet Ella-prisen rangerte jazzjournalisten de to konsertene med John Coltrane i Njårdhallen (november 1963) og Miles Davis på Moldejazz (1984) høyest, fulgt av M. A. Numminen ved Moldejazz (Ludvig, 1992) og Chick Corea på Moldejazz i 2000.

## Priser
* Molderosen (1988)
* Heidersprisen Aasmund Olavson Vinje (Vinjeprisen) 1990
* Oslo Jazzhus' ærespris (1992)
* Oslo Jazzfestivals pris, Ella-prisen (2003).

## Referanser


## Eksterne lenker
* Helgheims jazz-spalte i Dagsavisen (Besøkt 31. desember 2010)
Barnehagelærer

**Barnehagelærer**, tidligere kalt **førskolelærer**, planlegger, gjennomfører og evaluerer det pedagogiske opplegget i en barnehage i samarbeid med styrer, som er videreutdannet førskolelærer. Barnehagelærere organiserer hverdagen for barn i barnehage, på skolefritidsordning eller i barnevern. I barnehagen har de fleste førskolelærere / barnehagelærere betegnelsen pedagogisk leder, men på en avdeling med fire ansatte skal to være førskolelærere / barnehagelærere, hvor en har ansvaret og arbeider som pedagogisk leder og den andre arbeider som førskolelærer / barnehagelærer.  

Pr. 2013 er 1/3 av de ansatte førskolelærere / barnehagelærere, et mål for staten er at 50% av de ansatte skal ha 3-årig utdanning i yrket.  

I Norge var førskolelærere utdannet til å undervise barn fra 0 til 7 år, og dessuten første årstrinn i grunnskolen. Etter nyordningen (fra 2008) er ikke dette lenger korrekt. Utdannede førskolelærere (som startet sin utdanning etter eller i 2008) er kun utdannet til å undervise barn fra 0 til 6 år, ikke første årstrinn i grunnskolen. Det samme gjelder barnehagelærer som startet utdanningen i 2013 eller senere.

I Norge er barnehagelærerutdanningen treårig (fireårig på deltid), fører frem til en bachelorgrad og kvalifiserer for pedagogisk arbeid i barnehagen. Med ett års relevant videreutdanning kan førskolelærere/barnehagelærere tilsettes for arbeid på første til fjerde klassetrinn i grunnskolen(tilbys kun ved noen universiteter og høyskoler).

## Historikk
Yrket ble opprinnelig kalt *barnehagelærerinne* eller *barnehagelærer*. Første barnehagelærerutdanning i Norge var Barnevernsakademiet i Oslo som ble opprettet i 1935. I 1947 opprettet Menighetspleienes Landsforbund Barnevernsinstituttet i Trondheim, som i dag kalles Dronning Mauds Minne Høgskole for barnehagelæreutdanning. Senere er utdanning av førskolelærer / barnehagelærer lagt til de fleste lærerutdanningene i Norge.
 
Yrkestittelen for de som er uteksaminert fram til våren 2015 er *førskolelærer*. Tittelen *barnehagelærer* gjeninnføres imidlertid for de som startet utdanningen høsten 2013 .

## Referanser


## Eksterne lenker
* Utdanning.no sin yrkesbeskrivelse av barnehagelærer
* Lovdata.no Barnehageloven av 2005
* Lovdata.no Forskrift om rammeplan for barnehagelærerutdanning
Simon van der Meer

**Simon van der Meer** (født 24. november 1925 i Haag, død 4. mars 2011 i Genève, Sveits) var en nederlandsk fysiker. Han fikk Nobelprisen i fysikk i 1984 sammen med Carlo Rubbia «for deres avgjørende bidrag til det store prosjektet, som førte til oppdagelsen av feltpartiklene W og Z, formidlere av svak vekselvirkning».

Som et av fire barn ble Simon van der Meer født i og voks opp i Haag, Nederland, i en familie hvor begge foreldrene var lærere. Han ble utdannet ved byens gymnasium hvor han var ferdig i 1943 under Tysklands okkupasjon av Nederland. Han studerte teknisk fysikk ved det tekniske universitetet i Delft hvor han fikk en ingeniørgrad i 1952. Etter å ha jobbet  med høyspentutstyr for elektronmikroskopi for Philips Research i Eindhoven noen år begynte han i CERN i 1956. Han ble her til sin avgang i 1990.

## Referanser


## Eksterne lenker
Datastøttet samarbeid

**Datastøttet samarbeid** er et fagfelt som studerer hvordan mennesker jobber i grupper med støtte fra datasystemer. Det er basert på ekspertise og samarbeid mellom spesialister fra mange fagfelt, inkludert både samfunnsvitere og informatikere (Ellis et al 1991). Fokuset ligger på hvordan grupper arbeider og hvordan teknologi (her særlig datamaskiner) kan hjelpe dem å fungere bedre. 

## Historie
Begrepet er en norsk oversettelse av ***Computer Supported Cooperative Work*** (CSCW) som først ble brukt av Iren Greif og Paul Cashman i 1984 ved et seminar besøkt av mennesker som var interessert i å bruke teknologi for å støtte folk i sitt arbeid (Grudin 1994).  

## Kilder
* Grudin, J. (1994). "Computer-supported cooperative work: history and focus." IEEE Computer 27(5): 19-26.
* Ellis, C. A., Gibbs, S. J., and Rein, G. (1991). "Groupware: some issues and experiences." Commun. ACM 34(1): 39-58.
Carlo Rubbia

**Carlo Rubbia** (født 1934) er en italiensk fysiker. Han fikk Nobelprisen i fysikk i 1984 sammen med Simon van der Meer «for deres avgjørende bidrag til det store prosjektet, som førte til oppdagelsen av feltpartiklene W og Z, formidlere av svak vekselvirkning».

Rubbia studerte ved Scuola Normale i Pisa og ble uteksaminert ved å utføre eksperimenter på kosmisk stråling ved  Universitetet i Pisa i 1959. Han flyttet deretter til USA hvor han tilbrakte rundt ett og et halvt år ved Columbia University og utførte eksperimenter på henfall og den kjernefysiske fangsten av myoner. Dette var den første av en lang rekke eksperimenter som Rubbia har utført innen feltet svak vekselvirkning og som kulminerte i det nobelprisvinnende arbeidet ved CERN.

Fra 1989 til 1992 var Carlo Rubbia generaldirektør ved CERN. Han er også hjernen bak den såkalte Rubbiareaktoren, en energiforsterkerreaktor som benytter grunnstoffet thorium som drivstoff. Denne reaktortypen har vært mye diskutert i norsk media siden 2005, men spesielt etter sommeren 2006, på grunn av Norges store forekomster av thorium.

## Referanser


## Eksterne lenker
*
DocWeb

**DocWeb** er et web-basert publiseringsprodukt for strukturert dokumentasjon (XML). Produktet er utviklet av IT-selskapet DocStream. DocWeb er utviklet i Java og benytter web-serveren Tomcat, samt modulene Cocoon og Lucene.

## Eksterne lenker
* http://www.docstream.no/index.php?categoryid=3&p2001_articleid=8
Håvard Wiik

**Håvard Wiik** (født 10. mars 1975 på Frei i Kristiansund) er en norsk jazzmusiker, arrangør og komponist, kjent fra en rekke innspillinger.

## Artistliv
* Wiik debuterte på Moldejazz 1992 i duoen «Wiikrak» med Steinar Raknes. 
* I 1994–96 studerte han ved Jazzlinja, der han og medstudenter etablerte jazzgruppa Element.  
Etter flytting til Oslo har han medvirket i flere prosjekt:
* gruppen Motif (1999–)
* Petter Wettre's kvartett 
* Odd André Elveland band 
* Kirsti Huke kvartett
* gitt ut duoplate med Jens Arne Molvær
* spilt med Ola Kvernberg og Stian Carstensen, 
* spilt med Wibutee, 
* duo med Håkon Kornstad 
* oppnådd internasjonalt omdømme gjennom turneer og flere utgivelser med Atomic.  Nylig tilkom utgivelser med Mungolian Jet Sets.

Selv har han ledet Håvard Wiik Trio med Mats Eilertsen (bass) og Per Oddvar Johansen (trommer), til utgivelsen *Postures* (Jazzland, 2003).

## Priser
* 2007: Nominert til Spellemannprisen 2006 i klassen jazz for *The Band and the Beautiful* (med Håkon Kornstad)
* 2006: Vitalprisen ved Kongsberg Jazzfestival
* 2006: Nominert til Alarmprisen 2006 i klassen årets jazzalbum for *Eight Tunes We Like* (med Håkon Kornstad)
* 2005: Årets artist ved SoddJazz
* 2004, Årets artist ved Moldejazz
* 2004: Nominert til Alarmprisen 2004 i klassen årets jazzalbum for *Postures*
* 2004: Nominert til Spellemannprisen 2003 i klassen jazz for *Postures*
* 1999: «Have no fear»-prisen fra Oslo Jazzradio

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
Teksmona

**Teksmona** er ei øy i Meløy kommune i Nordland. Øya ligger nordvest for Ørnes. Teksmona har et areal på 5,2 km², og høyeste punkt på øya er Nattmålstuva på 227 moh.

En del av Teksmona er vernet som Teksmona naturreservat. Øya er ei av bare få øyer på kysten av Nordland med furuskog.
Order of Manitoba

**Order of Manitoba** er den høyeste orden som deles ut i den canadiske provinsen Manitoba. Utmerkelsen ble innstiftet i 1999 og det er kun 12 som kan motta utmerkelsen årlig, bortsett fra første året da grensen ble satt til 20.

Utmerkelsen skal gis til enkeltpersoner som har gitt bidrag til provinsens sosial, økonomiske og kulturelle liv. For å kunne motta ordenen må man enten bære bosatt i Manitoba eller tidligere ha bodd der i en lengre periode. De som innehar et valgt offentlig embete eller verv kan ikke motta ordenen så lenge de innehar vervet. Avdøde kan ikke motta ordenen posthumt.

## Mottakere

### 2011
:

### 2010
:
### 2009
:
### 2008
:
### 2007
:
### 2006
:
### 2005
:
### 2004
:
### 2003
:
### 2002
:
### 2001
:
### 2000
:
### 1999
* Peter M. Liba

## Eksterne lenker
* Order of Manitoba webside
Støttvær

**Støttvær** er ei øygruppe i Meløy kommune i Nordland. Øygruppa ligger vest for Kunna og Reipå. De største øyene i øygruppa er Innerstøtt, Helløya og Svenningen. På Innerstøtt og Svenningen ligger fiskeværet Støtt. Helløya er del av Støttværet naturreservat, som også dekker flere mindre øyer og holmer i øygruppa.

## Eksterne lenker
* Bent Svinnungs padleside om Helløya i Støttvær
* Bent Svinnungs padleside om Støtt
MF «Raunefjord»

__NOTOC__

**MF «Raunefjord»** er en gassdreven bilferje bygget i 2007 for Fjord 1 Nordvestlandske. Ferjen ble da satt inn i ruten Halhjem-Sandvikvåg til 2018, På grunn av tapt anbud ble den flyttet til ferjesambandet Mortavika–Arsvågen.

«Raunefjord» er en av fem gassdrevne ferjer som er i drift på E39 mellom Stavanger og Bergen. Fra 2007 og ut 2018 gikk «Raunefjord» i rute på Ferjesambandet Halhjem–Sandvikvåg.

## Referanser


## Kilder
* 
* 
* 
* Skipsregistrene, NIS/NOR

## Eksterne lenker
* 
*
Mendelevium

**Mendelevium** er et kunstig fremstilt, radioaktivt grunnstoff med atomnummer 101 og kjemisk symbol **Md** (tidligere **Mv**). 

## Historie
Mendelevium (tidligere **unnilunium** – kjemisk symbol **Unu**) ble første gang fremstilt i 1955 av Stanley G. Thompson, Glenn T. Seaborg, Bernard G. Harvey, Gregory R. Choppin og Albert Ghiorso ved Berkeley-universitetet i California, USA. De fremstilte isotopen 256**Md** ved å bombardere 253**Es** (einsteinium) med helium-ioner i en 60 tommers syklotron: 

:\mathrm{^{253}_{\ 99}Es \ + \ ^{4}_{2}He \ \longrightarrow\ \ ^{256}_{101}Md \ + \ ^{1}_{0}n}

Mendelevium var det første grunnstoffet som bokstavelig talt ble fremstilt atom for atom. Det var det niende transurane grunnstoffet som ble fremstilt.

Grunnstoffet er oppkalt etter den russiske kjemikeren Dmitrij Mendelejev, en av opphavsmennene til periodesystemet.

## Egenskaper
Mendelevium er et radioaktivt metall som tilhører aktinoidene. Det er fremstilt svært lite av stoffet, og derfor vites lite om de kjemiske og fysiske egenskapene. Det antas at utseende er metallisk sølvhvitt eller grått.

### Isotoper
Mendelevium har ingen stabile isotoper. 16 isotoper er kjent hittil, og de mest stabile er 258**Md** med halveringstid 51,5 døgn, 260**Md** med halveringstid 31,8 døgn, og 257**Md** med halveringstid 5,52 timer. Alle de resterende isotopene har halveringstider kortere enn 2 timer, og de fleste kortere enn 1 minutt. Over halvparten av mendelevium-isotopene kan nedbrytes ved spontan kjernespalting (fisjon).

CAS-nummer: 7440-11-1

## Forekomst
Mendelevium forekommer ikke naturlig, men fremstilles kunstig i laboratorier.

## Anvendelse
Mendelevium har i dag ingen bruksområder bortsett fra i forskning.

## Referanser


## Eksterne lenker
* Lawrence Berkeley National Laboratory – The Search for "Heavy" Elements
EFF

**EFF** er en forkortelse for flere organisasjoner:
* Electronic Frontier Foundation, som i Norge er organisert som Elektronisk Forpost Norge (EFN) 
* Det Europeiske Fiskerifond et EU-instrument
* Eritreas Fotballforbund
* tidligere forkortelse for Eksportutvalget for fisk, norsk fiskerinærings markedsføringsorganisasjon, nå Norges sjømatråd
K-rock

**K-rock** er en forkortelse for «koreansk rock», og er en populær musikksjanger i Sør-Korea.

K-rock kjennetegnes ofte av sin tunge bruk av elektriske gitarer og synthesizere. Det er en fusjon av rock, pop og elektronisk musikk, og inneholder ofte elementer av hip-hop, rap og R&B. K-Rock blir ofte sett på som en mer moderne og tøffere versjon av K-Pop, og er populær blant yngre generasjoner.

Populariteten til koreansk kultur som K-drama og K-pop har åpnet dører og gjort det mulig for andre artister enn konvensjonelle popstjerner å nå inn på det nå tilgjengelige vestlige markedet. K-rock har fått mindre oppmerksomhet enn K-pop men musikksjangeren har fått gjennomslag og mange K-rock band har funnet veien til den globale scenen.

## Historie
Sør-Korea har en rik historie med rock som dateres tilbake til 1950-tallet. Rockemusikk kom til Sør-Korea via vestlige militærbaser under Koreakrigen, da soldatene lyttet til vestlig musikk på radio og rock fordi det var populært i USA på 1950-tallet. Soldatene inviterte lokale musikere som Shin Jung-Hyeon, en nøkkelfigur innen sørkoreansk rock – også kalt «Gudfaren av koreansk rock», til å opptre for dem. Shin startet mange band, inkludert Add4, et av Koreas første rockeband og han produserte hits for andre. I 1975 ble Shin fengslet, dette førte til av rockens voksende popularitet i Korea ble kvalt og sjangerens popularitet slet med å komme seg tilbake. Selv om koreanske musikere spilte rock for de amerikanske soldatene for å tjene til livets opphold, foretrakk koreanere flest allikevel koreansk pop, ballade og folkemusikk.

Fra midten av 1960-tallet til og med 1980-tallet dukket det opp mange koreanske rockeband. Noen av de mest bemerkelsesverdige var He6, Sanullim, Deulgukhwa, Songgolmae og Boohwal. På 1990-tallet vokste det fram en indierock-scene med band som Crying Nut, No Brain, Pippi Band, Deli Spice med flere. Senere bidro band som Kiha & the Faces, Nell og HYUKOH til å holde liv i indierocken gjennom 2000- og 2010-tallet.

## Artister
Innenfor sjangeren (ufullstendig):

### Artister

* Shin Jung-Hyeon

### Band

* Cherry Filter
* The Rose
* Youjeen

## Referanser
Mérida (Spania)

**Mérida** er hovedstaden i den spanske autonome regionen Extremadura. Den ligger i provinsen Badajoz og har 53 098 innbyggere (pr 2005)

Byen ble grunnlagt 25 f.Kr av den romerske keiseren Augustus, primært for å ha kontroll over området, men også for å bosette veteraner fra de to legionene V Alaude og X Gémina. Med tiden ble Mérida hovedstaden i Lusitania (en ev de tre provinsene romerne delte Den iberiske halvøya opp i) og en av de viktigste byene i det romerske imperiet.

Ingen annen spansk by har en tilsvarende mengde romerske monumenter, blant annet colosseum, amfiteater og hippodrom. I år 130 bygde romerne to 400 meter lange demninger her for vannforsyningen – nemlig Cornalvo-demningen og Proserpina-demningen, som fortsatt står hver med oppdemming av ca. 1 km² reservoarer.

Mérida står på UNESCOs liste over verdens kultur- og naturarvsteder.

Flere byer er kalt opp etter Mérida, deriblant Mérida i Venezuela og Mérida i Yucatán, Mexico.

## Referanser


## Eksterne lenker
*
Charles W. Fairbanks

**Charles Warren Fairbanks** (født 11. mai 1852, død 4. juni 1918) var en senator for Indiana og USAs 26. visepresident. 

Da Fairbanks ble født i en tømmerhytte nær Unionville Center i Ohio, ble han født inn i en familie med lang historie i USA og England. Hans forfar kom til Amerika allerede i 1636, og hans aner kan spores tilbake til Oliver Cromwell. I oppveksten ble tømmerhytten familien bodde i ofte brukt som skjulested for rømte slaver.

Han ble utdannet jurist, og praktiserte som advokat fram til han fattet interesse for politikken og ble valgt inn i Senatet i 1898. Etter to perioder i Senatet ble han så valgt som Theodore Roosevelts visepresident i 1904, og inntok stillingen 4. mars 1905. I tiden etter visepresidentperioden fortsatte han arbeidet med politikken, og var blant annet med på å utforme det republikanske partiets politiske plattform i 1912. I 1916 prøvde han å bli nominert som Republikanernes presidentkandidat, men nådde ikke opp. Han ble i stedet nominert som visepresidentkandidat for Charles Evans Hughes, men i det påfølgende presidentvalget var det demokratenes presidentkandidat Woodrow Wilson som vant.

Fairbanks gikk tilbake til advokatpraksisen i Indianapolis, men helsen sviktet og han døde kort tid etter, i 1918.

## Referanser


## Eksterne lenker
* 
*
Disegno

**Disegno** er en italiensk betegnelse for tegning og komposisjon og var et hovedbegrep i kunstteori og kunstkritikk på 1500 og 1600-tallet. Det har en mer kompleks betydning i kunsten, som involverer både evnen til å lage tegningen og den intellektuelle kapasiteten til å finne opp utformingen.

En så på tegning, *disegno* og farge, *colore* som motsetninger, og klassisk orienterte malere foretrakk tegning og formbehandling fremfor farger. Giorgio Vasari (1511 – 1574) var en italiensk maler og kunsthistoriker mente at *designo* var malerkunstnens viktigste redskap. Dette var en indre idé eller forestilling kunstneren hadde før et kunstverk ble laget. Kunstnere inspirert av nyplatonismen mente at en slik ide kunne ha guddommelig opphav. *Disegno* er ut fra dette et kunstverk slik kunstneren forestiller seg det, men som aldri helt kan virkeliggjøres.

## Referanser


## Litteratur
* Mørstad, Erik (2002): *Malerileksikon, Teknikker, motivtyper og estetikk*, Oslo, ISBN 82-13-01904-0

## Eksterne lenker
* Art=Design=Invention
Isakskatedralen

**Isak-katedralen** (russisk: **&#1048;&#1089;&#1072;&#1072;&#1082;&#1080;&#1077;&#1074;&#1089;&#1082;&#1080;&#1081; &#1089;&#1086;&#1073;&#1086;&#1088;**, **Isaakijevskij sobor**) er en kirke i St. Petersburg som er oppkalt etter den greske helgenen Isak av Dalmatia (også kalt Isak av Konstantinopel). St. Isak levde i siste halvdel av 300-tallet og ble fengslet fordi han anklaget keiser Valens for arianisme. Tsar Peter den store, grunnleggeren av St. Petersburg, var født på st. Isaks festdag, og betraktet ham som sin skytshelgen.

Dagens kirke er den fjerde kirken i St. Petersburg som er viet til st. Isak. Den opprinnelige Isak-kirken var en enkel tre-kirke fra 1707, som bl.a. var åsted for Peter den stores bryllup med den senere keiserinne Katarina I.

Grunnsteinen til kirke nr. 2 ble lagt ned i 1717 like ved elven Neva, omtrent der ryttermonumentet over Peter den store står i dag. Den ble innviet i 1727. Det viste seg etterhvert at kirken lå for nære elven, for vannet tærte på fundamentene. I tillegg ble den rammet av lynnedslag i 1735, som forårsaket en ødeleggende brann. Den ble restaurert, men i 1759 var setningsskadene så omfattende at man var nødt til å stenge kirken.

I 1762 ga keiserinne Katarina II den italienske arkitekten Antonio Rinaldi i oppdrag å bygge en ny isak-katedral. Av naturlige grunner ble den trukket litt bort fra elven, til samme stedet der den nåværende Isak-katedralen står. Byggingen trakk i langdrag, og i 1796 døde Katarina II. Sønnen, keiser Pavel, hadde et svært anstrengt forhold til sin mor, og var ikke interessert i å bruke masse penger på å fullføre et av hennes prestisjeprosjekter. Han ga ordre om at planene skulle legges til side, og katedralen settes i brukbar stand så raskt som overhode mulig.

Estetisk sett var denne løsningen særdeles lite tilfredsstillende, og det ble besluttet å erstatte katedralen med en ny. I 1818 godkjente Aleksander I planene til den unge franske arkitekten Auguste de Montferrand. Byggeprosessen var komplisert, bl.a. måtte man bygge et eget jernbanespor for å frakte de 80 tonn tunge granittsøylene (som er hugget ut og fraktet i ett stykke).

Sovjetmyndighetene stengte katedralen i 1928 og gjorde den om til museum. Det er den fortsatt, men i dag holdes det gudstjenester i det ene sidekapellet.

## Eksterne lenker
*
Benito Lorenzi

**Benito Lorenzi** (født 20. desember 1925 i Buggiano, død 3. mars 2007) var en italiensk fotballspiller.

## Karriere
I 1947 gikk Lorenzi fra Empoli til Inter, som han vant Serie A med i både 1953 og 1954. Som landslagsspiller fikk han 14 landskamper for , og scoret fire mål. Han spilte på øverste nivå i Italia til 1956.

## Referanser



## Eksterne lenker
* 
* weltfussball.de
Geoidehøyde

**Geoidehøyde** er, innen geodesien, geoidens høyde over referanseellipsoiden. Noe forenklet sagt er dette høydeforskjellen mellom jordens faktiske form og en forenklet matematisk ellipsoide modell av jorden.

Ellipsoiden spesifisert i WGS84 gir en geoidehøyde som varierer mellom rundt −100 meter og +70 meter. I området rundt Oslofjorden er geoidehøyden rundt 40 meter.

I Norge varierer geoidehøyden fra +18 meter i Nord-Norge til +48 meter på Vestlandet.
Cáceres (provins)

**Cáceres** er den nordlige av de to provinsene i den autonome regionen Extremadura i Spania. Provinshovedstaden er byen Cáceres. Andre viktige byer er: Plasencia, Talayuela, Navalmoral de la Mata og Coria. Cáceres grenser mot provinsene Salamanca, Ávila, Toledo og Badajoz, og mot Portugal i vest.

Provinsen hadde nærmere 413&nbsp;000 innbyggere i 2008, hvorav 21,5&nbsp;% bodde i hovedstaden. Med et areal på nærmere 20&nbsp;000 km² er provinsen blant de større i Spania.  

## Referanser


## Eksterne lenker
*
Cáceres

Navnet eller begrepet **Cáceres** har flere betydninger:

*Cáceres (provins) &ndash; en provins i Spania.
*Cáceres (Spania) &ndash; en by i Spania.
*Cáceres (Mato Grosso) &ndash; en brasiliansk kommune i delstaten Mato Grosso.
*Cáceres (Colombia)
Repsils

**Repsils** er et registrert varemerke for en halspastill fra Reckitt Benckiser. Pastillene selges i flate pakker à 24 stk i dagligvareforretninger, kiosker og apotek. Repsils har vært i produksjon siden begynnelsen på 1990-tallet, og ble først lansert i sin originale røde form, men i senere tid har varianter som honning, mint, eucalyptus og andre smaker dukket opp. Den nyeste er kalt Repsils Double Action og skal være bra for både hals og tett nese.

Repsils Original inneholder sukker, glukose, surhetsregulerende middel (vinsyre), peppermynteolje, anisolje, aroma (mentol), fargestoff (beta-apo 8, karotenal, rødbetfarge).

## Repsils og Strepsils
I Storbritannia, Frankrike og Sverige markedsfører Renckitt Benckiser en halstablett under navnet Strepsils med nøyaktig samme pakning som den norske Repsils (sett bort fra de to første bokstavene). Også «S-logoen» som er en del av pakningsdesignet er videreført til den norske pakningen. Navnet Strepsils kommer fra Streptococcusbakterien, og dette var det opprinnelige navnet også i Norge. Til forskjell fra de norske pastillene inneholder Strepsils også amylmetakresol og 2,4-diklorobenzyl som har en mild antiseptisk effekt. Merkenavnet Strepsils har vært i produksjon fra 1958 og ble kjøpt av Renckitt Benckiser fra Boots i 2006.

## Referanser


## Eksterne lenker
*
Mesøya

**Mesøya** er ei øy i Meløy kommune i Nordland. Øya ligger sørvest for Ørnes. Mesøya har et areal på 8 km², og høyeste punkt på øya er Mesøytoppen på 364 moh.

Øya er frodig med variert landskap. Den har både furuskog, granskog, bjørkeskog, aspeskog, myrområder og fjellområder. Øya har et variert dyre- og fugleliv med både elg, rev, røyskatt, oter og mink. Kjøtteterne som nylig har etablert seg på øya har ødelagt mange gamle hekkeplasser for sjøfugl.

## Referanser
Meløya (Meløy)

:*Se også [[Meløya (Øksnes)]].*

**Meløy** er ei øy i Meløy kommune i Nordland. Øya ligger sørvest for Ørnes. Meløy har et areal på 21,8 km², og høyeste punkt på øya er Meløytinden på 582 moh. Øya hadde 217 innbyggere pr. 1. januar 2008.

Øyas navn har hatt ulike skriveformer gjennom historien fra Miolø i 1350, Melløenn i 1570, Molløe i 1670 til Meløen i 1723. Navnet Meløy kommer trolig av "mel" (av mjol), et ord som ofte brukes om fin sand. På Meløy er det nettopp sand som karakteriserer de lavere deler av øya. Navnet var trolig opprinnelig et øynavn som så gav navnet til øyas hovedgård, der kirka også ble reist. Navnet ble derfra overført til å gjelde hele kommunen.

Meløy var tidligere administrasjonssentrum for Meløy kommune. Meløygården på Meløy var hovedsete for adelsslekten Benkestok (ca. år 1500-1600). Kommunen kjøpte denne gården i 1872, og hadde sin administrasjon her inntil 1952 da den ble flyttet til Ørnes.

På Meløy ligger Meløy kirke fra 1867. Øya har både ferge- og hurtigbåtforbindelse.

## Eksterne lenker
* Meløys egen hjemmeside 
* Meløy kommune: Kulturminner i Meløy (blant annet på Meløy)
Badajoz (provins)

**Badajoz** er den sørligste av de to provinsene i den spanske autonome regionen Extremadura. Med et areal på 21&nbsp;766 km² er den Spanias største provins.

Badajoz har 671&nbsp;299 innbyggere (2005), provinshovedstaden er byen Badajoz. En annen viktig by er Mérida, hovedstad i den autonome regionen.

Landskapet er forholdsvis flatt med en stor elv, Guadiana, som går fra øst mot vest. Store deler av året har den forholdsvis liten vannføring. 

Andre byer er Almendralejo, Zafra, Don Benito, Jerez de los Caballeros, og Villanueva de la Serena.

## Referanser


## Eksterne lenker
*
Slå på tråden

***Slå på tråden*** er en norsk interaktivt TV-quiz som ble sendt på TVNorge fra 2005 til 2006. Konseptet bestod i at seerne skulle løse forskjellige ordleker. Disse ble kalt *Bokstavmix*, *Gjett Ordet* og *Bokstavjakten*. Hvis en deltager gav det korrekte svaret på ordleken til programlederen, fikk vedkommende enten muligheten til å delta i jackpot-konkurransen, hvor deltagerne hadde sjansen til å vinne mellom 150&nbsp;000 og 300&nbsp;000 kroner, eller en fastsatt premie som var mindre. Programmet ble sendt alle dager og gikk på formiddager. Det ble ledet av Anna Stokkeland og Camilla Kjeldstadli.

Telefonsamtalene kostet 13 kroner minuttet.

## Referanser